অরুণকান্তি কে গো যোগী ভিখারী

নীরবে হেসে দাঁড়াইলে এসে

প্রখর তেজ তব নেহারিতে নারি ৷৷

রাস বিলাসিনী আমি আহিরিণী

শ্যামল কিশোর রূপ শুধু চিনি ,

অম্বরে হেরি আজ একি জ্যোতিঃপুঞ্জ

হে গিরিজাপতি ! কোথা গিরিধারী

সম্বর সম্বর মহিমা তব , হে ব্রজেশ ভৈরব , আমি ব্রজবালা ,

হে শিব সুন্দর ,বাঘছাল পরিহর , ধর নটবর-বেশ পর নীপ-মালা ৷৷

নব মেঘ-চন্দনে ঢাকি অঙ্গজ্যোতিঃ

প্রিয় হয়ে দেখা দাও ত্রিভুবন-পতি

পার্ব্বতী নহি আমি শ্রীমতী ,

বিষাণ ফেলিয়া হও বাঁশরী-ধারী ৷৷