দোলে প্রাণের কোলে প্রভূর নামের মালা।

সকাল সাঁঝে সকল কাজে জপি সে নাম নিরালা।।

সেই নাম বসন -ভূষণ আমারি

সেই নামে ক্ষুধা-তৃষ্ণা নিবারি,

সেই নাম লয়ে বেড়াই কেঁদে

সেই নামে আবার জুড়াই জ্বালা।।

সেই নামরেই নামাবলী গ্রহ তারা রবি শশী দোলে গগন কোলে।

মধুর সেই নাম প্রাণে সদা বাজে,

মন লাগে না সংসার কাজে

সে নামে সদা মন মাতোয়ালা।।

আদর-সোহাগ মান -অভিমান আপন মনে তার সাথে;

কাঁদায়ে কাঁদি, পায়ে ধ'রে সাধি,

কভু করি পূজা, কভু বুকে বাঁধি,

আমার স্বামী সে ভুবন-উজালা।।