তৌহীদের মুর্শিদ আমার মোহাম্মদের নাম ,

মুর্শিদ মোহাম্মদের নাম ।

ঐ নাম জপিলেই বুঝতে পারি খোদা কালাম ,

মুর্শিদ মোহাম্মদের নাম ।।

ঐ নামেরই রশি ধ’রে যাই আল্লাহ্‌র পথে ,

ঐ নামেরই ভেলায় চ’ড়ে ভাসি নূরের স্রোতে ,

ঐ নামেরই বাতি জ্বেলে’দেখি লোহ আরশ-ধামে

মুর্শিদ মোহাম্মদের নাম ।।

ঐ নামের দামন ধ’রে আছি , আমার কিসের ভয়

ঐ নামের গুণে পাব আমি খোদার পরিচয় ;

তাঁর কদম মোবারক যে আমার বেহেশতী তাঞ্জাম

মুর্শিদ মোহাম্মদের নাম ।।