নতুন পাতার নূপুর বাজে দখিনা বায়ে

কে এলে গো, কে এলে গো চপল পায়ে।।

ছায়া-ঢাকা আমের ডালে চপল আঁখি

উঠ্‌ল ডাকি' বনের পাখি — উঠ্‌ল ডাকি'।

নতুন চাঁদের জোছনা মাখি সোনাল শাখায় দোল দুলায়ে

কে এলে গো, কে এলে গো চপল পায়ে।।

সুনীল তোমার ডাগর চোখের দৃষ্টি পিয়ে

সাগর দোলে, আকাশ ওঠে ঝিল্‌মিলিয়ে।

পিয়াল বনে উঠল বাজি তোমার বেণু

ছড়ায় পথে কৃষ্ণচূড়া পরাগ-রেণু।

ময়ূর-পাখা বুলিয়ে চোখে কে দিলে গো ঘুম ভাঙায়ে।

কে এলে গো চপল পায়ে।।