নদীর নাম সই অঞ্জনা নাচে তীরে খঞ্জনা,

পাখি সে নয় নাচে কালো আঁখি।

আমি যাব না আর অঞ্জনাতে জল নিতে সখি লো,

ঐ আঁখি কিছু রাখিবে না বাকি।।

সেদিন তুলতে গেলাম দুপুর বেলা

কলমি শাক ঢোলা ঢোলা (সই)

হ’ল না আর সখি লো শাক তোলা,

আমার মনে পড়িল সখি, ঢল ঢল তা’র চটুল আঁখি

ব্যথায় ভ’রে উঠলো বুকের তলা।

ঘরে ফেরার পথে দেখি,

নীল শালুক সুঁদি ও কি

ফু’টে আছে ঝিলের গহীন জলে।

আমার অমনি পড়িল মনে

সেই ডাগর আঁখি লো

ঝিলের জলে চোখের জলে হ’ল মাখামাখি।।