নন্দ দুলাল নাচে নাচে রে হাতে সরের নাড়ু নিয়ে নাচে

ব্রজের গোপাল নাচে নাচে রে হাতে সরের নাড়ু নিয়ে নাচে

ওসে হাতের নাড়ু মুখে ফেলে, আড় চোখে চায় হেলে দুলে

যথায় গোপীর ক্ষীর নবনী দইয়ের হাঁড়ি আছে॥

শূন্য দু হাত শূন্যে তুলে দেয় সে করতালি বলে তাই তাই তাই

নন্দ পিতায় কয় ইশারায় নাই ননী নাই

নন্দ ধরতে গেলে যায় পিছিয়ে

মুচকি হেসে যায় এগিয়ে যশোমতীর কাছে রে॥

কহে শিউরে উঠে শিমুল ফুল নাচ রে গোপাল নাচ নাচ রে

নাচ রে গোপাল নাচ

সারা গায়ে ঘুঙুর বেঁধে নাচে ডুমুর গাছ রে

নাচ রে গোপাল নাচ

শিমুল গায়ে নাচে সুখে কাঁটা দিয়ে ওঠে ফুল ফোটে মরা গাছে॥

নাচ ভুলে সে থমকে দাঁড়ায়

মার চোখে জল দেখতে সে পায় রে

ননী মাখা দু হাত দিয়ে চোখ মুছিয়ে লুকায় বুকের কাছে॥