নন্দকুমার বিনে সই আজি বৃন্দাবন অন্ধকার

নাহি ব্রজে আনন্দ আর।

যমুনার জল দ্বিগুণ বেড়েছে ঝরি গোকূলে অশ্রুধার।।

শীতল জানিয়া মেঘ বরণ শ্যামের শরণ লইয়া সই

তৃষিতা চাতকী জ্বলে মরি হায় বিরহ দাহনে ভস্ম হই।

শীতল মেঘে অশনি থাকে

কে জানিত সখি সজল কাজল শীতল মেঘে অশনি থাকে।

ব্রজে বাজে না বেণু আর চরে না ধেনু

(আর) পড়ে না গোকুলে শ্যাম চরণ রেণু

তার ফেলে যাওয়া বাঁশি নিয়ে শ্রীদাম সুদাম

ধায় মথুরার পথে আর কাঁদে অবিরাম।

কৃষ্ণে না হেরি দূর বন পার উড়ে গেছে শুক সারি

কৃষ্ণ যেথায় সেই মথুরায় চলো যাই ব্রজনারী।।