তোমারি আঁখির মত আকাশের দুটি তারা

চেয়ে থাকে মোর প্রাণে নিশীথে তন্দ্রাহারা ।

সে কি তুমি ? সে কি তুমি ?

ক্ষীণ আঁখি-দ্বীপ জ্বালি’ বাতায়নে জাগি একা

অসীম অন্ধকারে খুঁজি তব পথ-রেখা ,

সহসা দখিন বায়ে চাঁপাবনে জাগে সাড়া

সে কি তুমি ? সে কি তুমি ?

তব স্মৃতি যদি ভুলি ক্ষণ-তরে আন্-কাজে

কেন যেন কাঁদিয়া উঠে আমার বুকের মাঝে ।

সে কি তুমি ? সে কি তুমি ?

বৈশাখী ঝরে রাতে চমকিয়া উঠি জেগে

বুঝি অশান্ত মম আসিলে ঝড়ের বেগে,

ঝর চ’লে যায় কেঁদে ঢালিয়া শ্রাবণ ধারা ।

সে কি তুমি ? সে কি তুমি ?