তোরা দেখে যা আমিনা মায়ের কোলে

মধু পূর্ণিমারি সেথা চাঁদ দোলে

যেন ঊষার কোলে রাঙা-রবি দোলে।।

কূল মখ্‌লুকে আজি ধ্বনি ওঠে, কে এলো ঐ

কলেমা শাহাদাতের্‌ বাণী ঠোঁটে, কে এলা ঐ

খোদার জ্যোতি পেশানিতে ফোটে, কে এলো ঐ

আকাশ-গ্রহ-তারা পড়ে লুটে, কে এলা ঐ

পড়ে দরুদ ফেরেশ্‌তা, বেহেশ্‌তে সব দুয়ার খোলে।।

মানুষে মানুষের অধিকার দিল যে-জন

‘এক আল্লাহ্‌ ছাড়া প্রভু নাই’ কহিল যে-জন,

মানুষের লাগি’ চির-দীন্‌ বেশ ধরিল যে-জন

বাদশা ফকিরে এক শামিল করিল যে-জন

এলো ধরায় ধরা দিতে সেই সে নবী

ব্যথিত-মানবের ধ্যানের ছবি

আজি মাতিল বিশ্ব-নিখিল্‌ মুক্তি-কলোরোলে।।