প্রভু তোমারে খুঁজিয়া মরি ঘুরে ঘুরে বৃথা দূরে চেয়ে থাকি

তুমি অন্তরতম আছ অন্তরে নয়নেরে দিয়ে ফাঁকি॥

তুমি কাছে থাকি খেল লুকোচুরি

তাই বাহিরে চাহিয়া দেখিতে না পাই

যেমন আঁখির পল্লব নাথ দেখিতে পায় না আঁখি॥

মোরা ভাবি তুমি কত দূরে বুঝি গ্রহ তারকার পারে

বুকে যে ঘুমায় তারে খুঁজি বনে প্রান্তরে দ্বারে দ্বারে।

বাহিরে না পেয়ে ফিরি যবে ঘরে

দেখি জেগে আছ তুমি মোর তরে

যত ডাকি তত লুকাও হে চোর মোর বুকে মুখ রাখি॥