তেপান্তরের মাঠে বঁধু হে একা বসে থাকি

তুমি যে পথ দিয়ে গেছ চ’লে তারি ধূলা মাখি’হে , একা বসে থাকি ।।

যেমন পা ফেলেছে গিরি ,মাটির রাঙা পথের ধূলাতে ,

অমনি করে আমার বুকে চরণ যদি বুলাতে ,

আমি খানিক জ্বালা ভুলতাম ঐ মানিক বুকে রাখি’।।

আমার খাওয়া-পরার নাই রুচি আর ঘুম আসে না চোখে ,

আমি বাউরি হ’য়ে বেড়াই পথে হাসে পাড়ার লোকে ,

দেখে হাসে পাড়ার লোকে ।।

আমি তাল-পুকুরে যেতে নারি ,একই তোমার মায়া হে ,

ঐ কালো জলে দেখি তোমার কালো রূপের ছায়া হে ,

আমার কলঙ্কিনী নাম রটিয়ে তুমি দিলে ফাঁকি ।।