বঁধু, তোমার আমার এই যে বিরহ এক জনমের নহে।

তাই যত কাছে পাই তত এ হিয়ায় কি যেন অভাব রহে।।

বারে বারে মোরা কত সে ভুবনে আসি

দেখিয়া নিমেষে দুইজনে ভালোবাসি,

দলিয়া সহসা মিলনের সেই মালা (কেন) চলিয়া গিয়াছি দোঁহে।।

আমরা বুঝি গো বাঁধিব না ঘর, অভিশাপ বিধাতার।

শুধু চেয়ে থাকি, কেঁদে কেঁদে ডাকি, চাঁদ আর পারাবার

যেন চাঁদ আর পারাবার।

মোদের জীবন-মঞ্জরি দুটি হায়!

শতবার ফোটে শতবার ঝ'রে যায়;

আমি কাদি ব্রজে (বঁধু), তুমি কাঁদ মথুরায়, মাঝে অপার যমুনা বহে।।