বঁধু হে

বঁধু ফিরে এসো আজো প্রাণের প্রদীপ রেখেছি আঁচল ঢেকে

বিরহ নিশাসে দীরঘ বাতাসে কেঁপে ওঠে থেকে থেকে।

আর রাখতে নারি, নিবু নিবু দীপ রাখতে নারি

বুঝি আমার পরান প্রদীপ নিভাবে আমারি নয়ন বারি।

বঁধু যমুনারি তীরে আসি ফিরে ফিরে কাঁদি কদম তরু তলে

হেরি বালুচরে বেণু আছে পড়ে ডাকে না আর রাধা বলে।

অভিমানে বাঁশি আমার বুকে আসি’ কেঁদে কেঁদে কহে যেন গো

হরি আরাধিকা রাধিকা এলে যদি শ্রীহরি এলো না কেন গো।

পায়ে পড়ে কাঁদে এসে যমুনারি ঢেউ

বলে রাধা রাধা বলে আর ডাকে না তো কেউ।

জটিলা কুটিলা আজ কলহ ভুলে জড়াইয়া মোরে কাঁদে যমুনা কূলে।

বলে কৃষ্ণ কই লো প্রলয়েরি কালে আর লইব কার নাম।

এই বিরহ যমুনা পার হব কবে বল হে বিরহী মম

গেলে কোন সে গোলকে রহিবে চোখে চোখে

প্রিয়তম হে কৃষ্ণ আঁখি তারা সম॥