দ্বীপ নিভিয়াছে ঝড়ে ,জেগে আছে মোর আঁখি

কে যেন কহিছে কেঁদে মোর বুকে মুখ রাখি’

পথিক এসেছ নাকি ৷৷

হারায়ে গিয়াছে চাঁদ জল-ভরা কালো মেঘে ,

আঁচলে লুকায়ে ফুল বাতায়নে আছি জেগে ,

শূন্য গগণে দেয়া কহিতেছে যেন ডাকি’

পথিক এসেছ নাকি ৷৷

ভাঙিয়া দুয়ার মম কাড়িয়া লইতে মোরে,

এলে কি ভিখারী ওগো প্রলয়ের রূপ ধরে ?

ফুরাইয়া যায় বঁধু’ শুভ লগনের বেলা

আন আন ত্বরা কবি ওপারে যাবার ভেলা ।

‘পিয়া পিয়া’ বলে বনে ঝুরিছে পাপিয়া পাখী

পথিক এসেছ নাকি ৷৷