বিদায়–সন্ধ্যা আসিল ওই ঘনায় নয়নে অন্ধকার।

হে প্রিয়, আমার, যাত্রা–পথ অশ্রু–পিছল ক’রোনা আর।।

এসেছিনু ভেসে স্রোতের, ফুল

তুমি কেন প্রিয় করিলে ভুল

তুলিয়া খোঁপায় পরিয়া তা’য় ফেলে দিলে হায় স্রোতে আবার।।

হেথা কেহ কারো বোঝে না মন

যারে চাই হেলা হানে সে’ জন

যারে পাই সে না হয় আপন হেথা নাই হৃদি ভালোবাসার।

তুমি বুঝিবেনা কি অভিমান

মিলনের মালা করিল ম্লান

উড়ে যাই মোর, দূর বিমান সেথা গা’ব গান আশে তোমার।।