বিদেশিনী বিদেশিনী চিনি চিনি

ঐ চরণের নূপুর রিনিঝিনি॥

দীপ জেগে ওঠে পাথার জলে তোমার চরণ-ছন্দে,

নাচে গাঙচিল সিন্ধু-কপোত তোমারি সুরে আনন্দে।

মুকুতা কাঁদিছে হার্‌ হ’তে ওগো তোমার বেণীর বন্ধে।

মলয়ে শুনেছি তোমার বলয় চুড়ির রিনিঠিনি॥

সাগর-সলিল হয়েছে সুনীল তোমার তনুর বর্ণে,

তোমার আঁখির আলো ঝলমল দেবদারু তরু-পর্ণে।

অস্ত-তপন হয়েছে রঙিন তোমার হাসির স্বর্ণে

শঙ্খ-ধবল বেলাভূমে খেল সাগর-নটিনী॥