ভাই হয়ে ভাই চিনবি আবার পাইব কি আর এমন গান!

সেদিনদুয়ার ভেঙে আসবে জোয়ার মরা গাঙে ডাকবে বান।।

তোরা স্বার্থ-পিশাচ যেমন কুকুর তেমনি মুগুর পাস রে মান।

সেই কলজে চুঁয়ে গলছে রক্ত দলছে পায়ে ডলছে কান।।

ওরে তোরা করিস লাঠালাঠি সিন্ধু-ডাকাত লুটছে ধান!

তাই গোবর-গাদা মাথায় তোদের কাঁঠাল ভেঙে খায় শেয়ান।।

ছিলি সিংহ ব্যাঘ্র, হিংসা-যুদ্ধে আজকে এমন ক্ষিন্ন প্রাণ।

মুখের গ্রাস ঐ গিলছে শেয়াল, তোমরা শুয়ে নিচ্ছ ঘ্রাণ।।

তোরা বাঁদর ডেকে মানলি সালিশ ভাইকে দিতে ফাটলো প্রাণ!

সালিশনিজেই, ‘খা ডালা সব’, বোকা তোদের এই দেখান।।

তোরা নাক কেটে নিজ পরের যাত্রা ভঙ্গ করিস বুদ্ধিমান

তোদেরকে যে ভালো কে যে মন্দ সব শিয়ালই এক সমান।।

শুনি আপন ভিটের কুকুর রাজা, তার চেয়েও হীন তোদের প্রাণ।

তাই তোদের দেশ এই হিন্দুস্থানে নাই তোদেরই বিন্দু স্থান।।

আজ সাধে ভারত-বিধাতা কি চোখ বেঁধে ঐ মুখ লুকান!

তোরা বিশ্বে যে তার রাখিসনে ঠাঁই কানা গরুর ভীন বাথান।।

তোরা করলি কেবল অহরহ নীচ কলহের পরল পান।

আজ বুঝলি নে হায় নাড়ি-ছেড়া মায়ের পেটের ভায়ের টান।