মদিনার শাহানশাহ্ কোহ্-ই-তূর-বিহারী

মোহাম্মদ মোস্তফা নবুয়তধারী॥

আল্লার প্রিয় সখা, দুলাল মা আমেনার

খাদিজার স্বামী, প্রিয়তম আয়েশার

আস্‌হাবের হাম্‌দম্‌, ওয়ালেদ ফাতেমার,

বেলালের আজান, খালেদের তলোয়ার,

কেয়ামতে উম্মত শাফায়ত-কারী॥

তৌহিদ-বাণী মুখে, আল-কোরআন হাতে

খোদার নূর দেখি যাঁর হাসির ইশারাতে

যাঁর কদমের নীচে দুলে কত জিন্নাত,

যে দু’হাতে বিলালো দুনিয়ায় খোদার মোহাব্বত

হো মেরাজের দুলহা আল্লার আর্শচারী॥

নয়নে যাঁর সদা খোদার রহমত ঝরে

সংসার মরুবাসী পিয়াসার তরে

আনিল যে কওসর সাহারা নিঙাড়ি’॥