মদিনায় যাবি কে আয় আয়।

উড়িল নিশান দিনের বিষাণ বাজিল যাহারে দরওয়াজায়।।

হিজরাত ক’রে যে দেশে

ঠাঁই পেলেন হজরত এসে

খেলিতেন যথায় হেসে হাসান হোসেন ফাতেমায়।।

হজরতের চার আসহাব যথা করলেন খেলাফত,

মসজিদে যাঁর প্রিয় মোহাম্মদ করতেন এবাদত;

ফুটল যথায় প্রথম ধীর খালেদের হিম্মত,

খোশ এলেহান দিতেন আজান বেলাল যথায়।।

যার পথের ধূলির মাঝে

নবীজীর চরণের ছোঁয়া বাজে,

তৌহিদেরি ধ্বনি বাজে যার আসমানে, যার লু হাওয়ায়।।