মা আমি আর কি ভুলি

মাগো আমি আর কি ভুলি।

চরণ যখন ধরেছি তোর মাগো আমি আর কি ভুলি।

আমায় বহু জনম ঘুরিয়েছিস্ মা পরিয়ে চোখে মায়ার ঠুলি॥

তোর পা ছেড়ে যে মোক্ষ যাচে,

তুই বর্‌ নিয়ে যা তাহার কাছে

ওমা আমি যেন যুগে যুগে পাই মা প্রসাদ চরণ-ধূলি॥

মোরে শিশু পেয়ে খেল্‌না দিয়ে, রেখেছিলি মা ভুলিয়ে

এখন খেল্‌না ফেলে কোলে নিতে মাকে ডাকি দু’হাত তুলি।

তোর ঐশ্বর্য যা কিছু মা

দে ভক্তগণে বিলিয়ে উমা,

তোর ভিখারি এই সন্তানে দিস্ মাতৃনামের ভিক্ষাঝুলি॥