মা এসেছে, মা এসেছে, মা এসেছে রে

মা এসেছে, মা এসেছে উঠ্‌ল কলরোল।

(ওরে) দিকে দিকে বেজে ওঠে সানাই কাঁসর ঢোল॥

ভরা নদীর কূলে কূলে, শিউলি শালুক পদ্মফুলে।

মায়ের আসার আভাস দুলে আনন্দ-হিল্লোল,

সেই খুশিতে পড়ল নিটোল নীল আকাশে টোল্॥

বিনা কাজের মাতন রে আজ কাজে দে ভাই ক্ষমা,

বে-হিসাবী করব খরচ সাধ যা আছে জমা।

এক বছরের অতৃপ্তি ভাই, এই ক’দিনে কিসে মিটাই,

কে জানে ভাই ফিরব কিনা আবার মায়ের কোল্ ।

আনন্দে আজ আনন্দকে পাগল ক’রে তোল্॥