মেঘ-মেদুর গগন কাঁদে হুতাশ পবন

কে বিরহী রহি’রহি’দ্বারে আঘাত হানো।

শাওন ঘন ঘোর ঝরিছে বারি অঝোর

কাঁপিছে কুটির মোর দীপ নেভানো।।

বজ্রে বাজিয়া ওঠে তব সঙ্গীত,

বিদ্যুতে ঝলকিছে আঁখি-ইঙ্গিত,

চাঁচর চিকুরে তব ঝড় দুলানো, ওগো মন ভুলানো।।

এক হাতে, সুন্দর, কুসুম ফোটাও!

আর হাতে নিষ্ঠুর মুকুল ঝরাও।

হে পথিক, তব সুর অশান্ত ব‍ায়

জন্মান্তর হতে যেন ভেসে আসে হায়!

বিজড়িত তব স্মৃতি চেনা অচেনায় প্রাণ কাঁদানো।।