মেষ চারণে যায় নবী কিশোর রাখাল বেশে

নীল রেশমি রুমাল বেঁধে তার চারু- চাঁচর কেশে।

তাঁর রাঙা পদতলে পুলকে ধরা টলে

তাঁর রূপ -লাবনির ঢলে মরুভূমি গেল ভেসে।।

তাঁর মুখে রহে চাহি মেষ-শিশু তৃণ ভুলি‌'

বিশ্বের শাহানশাহ আজ মাখে গোঠের ধূলি,

তাঁর চরণ-নখরে কোটি চাঁদ কেঁদে মরে

তাঁর ছায়া ক'রে চলে আকাশে মেঘ এসে।।

কিশোর নবী গোঠে চলে

তাঁর চরণ-ছোঁয়ায় পথের পাথর মোম হয়ে যায় গ'লে

তসলিম জানায় পাহাড় চরণে ঝুকে তাঁহার।

নারাঙ্গি,আঙুর,খরজুর,পায়ে নজরানা দেয় হেসে।।