যদি শালের বন হ’ত শালার বোন,

ক’নে বউ হ’ত ঐ গৃহেরই কোণ,

ছেড়ে যেতাম না গো শালার বোন,

আমি থাকতাম পড়ে সদা, খেতাম না গো, শালার বোনথ -

বনে হারিয়ে যেতাম,

শালার বোন ঐ বৃন্দাবনে না হয় চারিয়ে যেতাম -

দাদা গো, ওগো দাদা -

আর মাকুন্দ হত যদি কুন্দবালা,

হ’ত দাড়িম্ব সুন্দরী দাড়িওয়ালা,

আমি ঝুলে যে পড়তাম দাড়ি ধ’রে তার -

জয়নাথ তরকনাথ বলে আমি ঝুলে যে পড়তাম দাড়ি ধ’রে,

বাবা দুগ্‌গা ব’লে আমি ঝুলে যে পড়তাম দাড়ি ধ’রে তার -

দাদা গো, ওগো দাদা -

আহা বাচ্চা হইত যদি চৌবাচ্চায়

নিতি পানকৌড়ি হ’য়ে ডুবে থাকিতাম তায়,

যদি দামড়ার ল্যাজ হ’ত কুন্তল দাম

বেণী রূপে ল্যাজ ধ’রে মাঠে দাঁড়াতাম - ঘুরে যে বেড়াতাম, তার

আমি ল্যাজ ধ’রে ঘুরে যে বেড়াতাম, দাদা গো -

যদি ভাগ্যগুণে এক মিলিল শালী -

বাবা বিশাল বপু তার সে যে বিশালী,

ওযে শালী নয় শালী নয়, শাল্মলী তরু সম

সে যে বিশালী গো, শাল্মলী তরু সম সে যে বিশালী গো, -

আহা চিম্‌টি শালীর হ’ত বাবলা কাঁটা,

হ’ত শর-বন তার খ্যাংড়া ঝ্যাঁটা

খ্যাংড়া মেরে বিষ ঝেড়ে যে দিত গো –