যবে তুলসীতলায় প্রিয় সন্ধ্যাবেলায় তুমি করিবে প্রণাম,

তব দেবতার নাম নিতে ভুলিয়া বারেক প্রিয় নিও মোর নাম।।

একদা এমনি এক গোধূলি বেলা

যেতেছিলে মন্দির-পথে একেলা,

জানি না কাহার ভুল তোমার পূজার ফুল

আমি লইলাম –

সেই দেউলের পথ সেই ফুলেরই শপথ

প্রিয়, তুমি ভুলিলে হায় আমি ভুলিলাম।।

পথের দুঁধারে সেই কুসুম ফোটে – হায় এরা ভোলেনি,

বেঁধেছিলে তরু শাখে লতার যে ডোর হের আজো খোলেনি।

একদা যে নীল নভে উঠেছিল চাঁদ

ছিল অসীম আকাশ ভরা অনন্ত সাধ,

আজি অশ্রু-বাদল সেথা ঝরে অবিরাম।।