রাঙামাটির পথে লো মাদল বাজে, বাজে বাঁশের বাঁশি,

বাঁশি বাজে বুকের মাঝে লো, মন লাগে না কাজে লো,

রইতে নারি ঘরে ওলো প্রাণ হলো উদাসী লো।।

মাদলীয়ার তালে তালে অঙ্গ ওঠে দুলে লো,

দোল লাগে শাল পিয়াল বনে, নোটন খোঁপার ফুলে লো,

মহুয়া বনে লুটিয়ে পরে মাতাল চাঁদের হাসি লো।।

চোখে ভালো লাগে যাকে, তারে দেখবো পথের বাঁকে,

তার চাঁচড় কেশে বেঁধে দেবো ঝুমকো জবার ফুল

তার গলার মালার কুসুম কেড়ে করব কানের দুল।

তার নাচের তালের ইশারাতে বলবো ভালোবাসি লো।।