লায়লী তোমার এসেছে ফিরিয়া মজনুঁ গো আঁখি খোলো।

প্রিয়তম! এতদিনে বিরহের নিশি বুঝি ভোর হলো।।

মজনুঁ! তোমার কাঁদন শুনিয়া মরু–নদী পর্বতে

বন্দিনী আজ ভেঙেছে পিঞ্জর বাহির হয়েছে পথে।

আজিদখিনা বাতাস বহে অনুকূল,

ফুটেছে গোলাপ নার্গিস ফুল,

ওগো বুলবুল, ফুটন্ত সেই গুলবাগিচায় দোলো।।

বনের হরিণ–হরিণী কাঁদিয়া পথ দেখায়েছে মোরে,

হুরী ও পরীরা ঝুরিয়া ঝুরিয়া চাঁদের প্রদীপ ধ’রে।

আমার নয়নে নয়ন রাখিয়া

কি বলিতে চাও, হে পরান–পিয়া!

নাম ধ’রে ডাকো ডাকো মোরে স্বামী

ভোলো অভিমান ভোলো