শঙ্কাশূন্য লক্ষ কন্ঠে বাজিছে শঙ্খ ঐ

পুণ্য-চিত্ত মৃত্যু তীর্থ-পথের যাত্রী কই।।

আগে জাগে বাধা ও ভয়

ও ভয়ে ভীত নয় হৃদয়

জানি মোরা হবই হব জয়ী।।

জাগায়ে প্রাণে প্রানে নব আশা, ভাষাহীন মুখে ভাষা

হে নবীন আন নব পথের দিশা নিশি শেষের ঊষা

কেহ না দেশে মানুষ তোমরা বৈ।।

স্বর্গ রচিয়া মৃত্যুহীন চল ওরে কাঁচা চল নবীন

দৃপ্ত চরণে নৃত্য দোল জাগায়ে মরুতে রে বেদুইন!

'নাই নিশি নাই' জাগে শুভ্র দীপ্ত দিন।

নাই ওরে ভয় নাই জাগে ঊর্দ্ধে দেবী জননী শক্তিময়ী।।