সখি কই গোপীবল্লভ শ্যামল পল্লব কান্তি

সখি আমার হরি বিনে হরি চন্দনে নাহি শান্তি।

ঐ দেখ্ দেখ্ শ্যাম দাঁড়িয়ে

ও নহে কদম তমাল পিয়াল পিয়া মোর ঐ দাঁড়িয়ে।

ও নহে তরুণ শাখা ও যে মোর বঁধু আসে বাহু বাড়িয়ে।

পুষ্প পাগল তরু কি কখনো দুলে গো অমন করিয়া

(ও যে) বনমালা গলে বনমালী মোর নাচিছে হেলিয়া দুলিয়া।

তোরা দেখে আয় তোরা দেখে আয়

অভিমানে শ্যাম আসিছে না কাছে ডেকে আয় তারে ডেকে আয়

তারি বিগলিত নীল লাবনি কি ঐ যমুনার কালো জলে

বিজলির আঁখি ইঙ্গিতে সে কি ডাকে মোরে মেঘ দলে।

সখি গো! তোরা যেতে দে মোরে যেতে দে আর দিস্‌নে বাধা

(ঐ) গহন কালোতে গাহন করিয়া জুড়াক আলোক রাধা॥