বাগিচায় বুলবুলি তুই ফুলশাখাতে

দিসনে আজি দোল ।

আজো তার ফুলকলিদের ঘুম টুটেনি

তন্দ্রাতে বিলোল ।।

আজো হায় রিক্ত শাখায় উত্তরী বায়

ঝুরছে নিশিদিন

আসেনি দখনে হাওয়া গজল গাওয়া

মৌমাছি বিভোল ।।

কবে সে ফুল-কুমারী ঘোমটা চিরি

আসবে বাহিরে ,

শিশিরের স্পর্শসুখে ভাঙবে রে ঘুম

রাঙবে রে কপোল ।।

ফাগুনের মুকুল – জাগা দুকুল ভাঙ্গা

আসবে ফুলের বান ,

কুড়িদের ওষ্ঠপুটে লুটবে হাসি ,

ফুটবে গালে টোল ।।

কবি তুই গন্ধে ভুলে ডুবলি জ্বলে

কুল পেলিনে আর

ফুলে তোর বুক ভরেছিস আজকে জলে

ভরবে আখির কোল ।।