স্বপ্নে দেখি একটি নতুন ঘর

তুমি আমি দু’জন প্রিয় তুমি আমি দু’জন।

বাহিরে বকুল-বনে কুহু পাপিয়া করে কুজন।।

আবেশে ঢুলে’ ফুল-শয্যায় শুই

মুখ টিপে হাসে মল্লিকা যুঁই

কানে কানে গানে গানে কহে ‘চিনেছি উতল সমীরণ’।।

পূর্ণিমা চাঁদ কয়, গান আর সুর, চঞ্চল ওরা দু’জন

প্রেম-জ্যোতি আনন্দ-আঁখিজল, ছল ছল ওরা দু’জন।

মৌমাছি কয়, গুন্‌ গুন্‌ গান গাই

মুখোমুখি দু’জনে সেইখানে যাই

শারদীয়া শেফালি গায়ে পড়ে কয় –

‘ব্রজের মধুবন – এই তো ব্রজের মধুবন’।।