হরি হে তুমি তাই দূরে থাক স’রে

হরি প্রভু বলে মোরা দূরে রাখি

পাষাণ দেউলে রাখিয়াছি হায় তোমারে পাষাণ করে॥

তোমায় চেয়েছিল গোপিনীরা

সেদিনও চেয়েছি মীরা ডেকে প্রিয়তম বলে

তোমায় গোপাল বলিয়া ডাকিয়া পাইল যশোদা মা শচী কোলে

অন্তরতম হতে নিশিদিন থাক তুমি অন্তরে॥

দেবতা ভাবিয়া পূজা দিই মোরা তুমি তাহা নাহি খাও

তুমি লুকায়ে ভিখারি সাজিয়া মোদের পাতের অন্ন চাও।

রাখাল ছেলের আধ খাওয়া ফল

কেড়ে খাও তুমি হে চির সজল

মোরা ভয় করি তাই লুকাইয়া থাক তুমি অভিমান ভরে॥