হলুদ গাঁদার ফুল, রাঙা পলাশ ফুল

এনে দে এনে দে নৈলে রাঁধব না, বাঁধব না চুল।

কুস্‌মী-রঙ শাড়ি, চুড়ি বেলোয়ারি

কিনে দে হাট থেকে, এনে দে মাঠ থেকে

বাবলা ফুল, আমের মুকুল, নৈলে রাঁধব না, বাঁধব না চুল।।

তুর্‌কুট্‌ পাহাড়ে শাল-বনের ধারে বস্‌বে মেলা আজি বিকাল বেলায়,

দলে দলে পথে চলে সকাল হতে বেদে-বেদেনী নূপুর বেঁধে পায়

যেতে দে ওই পথে বাঁশি শুনে’ শুনে’ পরান বাউল

নৈলে রাঁধব না, বাঁধব না চুল।।

পলার মালা নাই কী যে করি ছাই,

খুঁজেএনে দে এনে দে রে সিঁয়া-কূল

নৈলে রাঁধব না, বাঁধব না চুল।।