হার মানি ননদিনী

মুখর মুখের বাণী শুনি তোর লজ্জাও লাজ সখি ভোলে

পুলকে প্রাণ মন দোলে দোলে।।

পলকের চাহনিতে কে জানে কেমনে

প্রাণে এলো এত মধু এত লাজ নয়নে

বাহিরে নীরব কথার কুহু অন্তরে মুহুমুহু বোলে বোলে

মুহু মুহু কুহু কুহু বোলে।।

তোরি মত ছিনু সই বনের কুরঙ্গী

মানি নাই কোনদিন লাজের ভ্রুভঙ্গি।

মধুরা মুখরা ওলো! মিষ্টি মুখের তোর

সব মধু খেয়েছে কি ঠাকুর জামাই চোর?

তব অভিনব বাণী হিল্লোলে

গুন্ঠন আপনি খোলে পুলকে প্রাণ মন দোলে।।