হায় আঙিনায় সখি আজো সেই চাঁপা ফোটে।

হায় আকাশে সখি আজো কি সেই চাঁদ ওঠে।।

সখি তাহার হাতের হেনা গাছে

বুঝি প্রথম মুকুল ধরিয়াছে।

হায় যমুনায়, বাঁশি বাজে কি আর ছায়ানটে।।

শিয়রে জানালা খুলে দে বাহিরে চাহিয়া দেখি

আমার বাগানে আবার বসন্ত আসিয়াছে কি?

দেখি সে ডালিম ফুলে হায় আছে কি সে রঙ আগেকার।

ও-বাড়ির ছাদের টবে সই বেলফুল ফুটলো কি আবার?

আজি আসিবে সে মনে লাগে

তারি আসার আভাস মনে জাগে

হায় বুঝি তাই, মোর মরণ মধুর হয়ে ওঠে।।