সখি বলো বধূয়ারে নিরজনে

দেখা হলে রাতে ফুলবনে।

কে করে ফুল চুরি জেনেছে ফুলমালি

কে দেয় গহীন রাতে ফুলের কুলে কালি

জেনেছে ফুলমালি গোপনে।

কাঁটারি আড়ালে গোলাপেরি বাগে

ফুটায়েছে কুসুম কপট সোহাগে

সে কুসুম ঘেরা মেহেদির বেড়া

প্রহরী ভোমোরা সে কাননে।

পথেতে চোরকাঁটা সখি তায় বলে দিও

বেঁধেনা বেঁধেনা লো যেন তার উত্তরীয়।

এ বনফুল লাগি না আসে কাঁটা দলি

আপনি যাব আমি বঁধুয়ার কুঞ্জ গলি

বিকাব বিনিমূলে ও চরণে।।