সখি আমি-ই না হয় মান করেছিনু

তোরা তো সকলে ছিলি।

ফিরে গেল হরি, তোরা পায়ে ধরি

কেন নাহি ফিরাইলি।

তারে ফিরায় যে পায়ে ধরি

(তা’র) পায়ে পায়ে ফেরেন হরি

পরিহরি মান, অভিমান

তারে কেন নাহি ফিরাইলি।।

তোরা তো হরির স্বভাব জানিস্‌।

(তা’র) স্বভাবের চেয়ে পরভাব বেশি

তোরা তো হরির স্বভাব জানিস্‌।

তা’র স্বভাব জেনেও রহিল স্ব-ভাবে

ডাকিলি না পরবোধে

(তোদের)পরম-পুরুষ পর্‌বোধ্‌ হ’ল

ডাকিলি না পরবোধে।

(তারে প্রবোধ কেন দিলি নে সই,

তোরা তো চিনিস্‌ হরিরে

প্রবোধ কেন দিলি নে সই

কেন ডাকিলি না পরবোধে।

হরি প্রহরী হইয়া রহিত রাধার

ঈষৎ অনুরোধে

(তা’রে) অনুরোধ কেন করলি নে সই,

তোরা যে আমার অনুরাধা

অনুরোধ কেন করলি নে সই।

তোরা যে রাধার অনুবর্তিণী

অনুরোধ কেন করলি নে সই

কেন ডাকিলি না পরবোধে।।