বঁধু তোমার আমার এই যে বিরহ

এক জনমের নহে ।

তাই যত আছে পাই তত এ হিয়ায়

কি যেন অভাব রহে ।।

বারে বারে মোরা কত সে ভুবনে আসি

নিমেষে দুইজনে ভালবাসি,

দলিয়া সহসা মিলনের সেই মালা

চলিয়া গিয়াছি দোহে ।।

আমরা বুঝি গো বাঁধিব না ঘর , অভিশাপ বিধাতার ,

শুধু চেয়ে থাকি কেঁদে কেঁদে ডাকি চাঁদ আর পারাবার ।

মোদের জীবন মঞ্জরী দুটি হায়

শতবার ফোটে শতবার ঝরে যায় ,

বঁধু আমি কাঁদি ব্রজে তুমি কাঁদ মধুরায় ,

মাঝে অপার যমুনা বহে ।।