মমতাজ! মমতাজ! তোমার তাজমহল

(যেন) বৃন্দাবনের একমুঠো প্রেম,

ফিরদৌসের একমুঠো প্রেম,

আজো করে ঝলমল।

কত সম্রাট হল ধূলি স্মৃতির গোরস্থানে

পৃথিবী ভুলিতে নারে প্রেমিক শাহ্‌জাহানে

শ্বেত মর্মরে সেই বিরহীর ক্রন্দন মর্মর

গুঞ্জরে অবিরল।

কেমনে জানিল শাহ্‌জাহান, প্রেম পৃথিবীতে মরে যায়!

(তাই) পাষাণ প্রেমের স্মৃতি রেখে গেল পাষাণে লিখিয়া হায়?

(যেন) তাজের পাষাণ অঞ্জলি লয়ে নিঠুর বিধাতা পানে

অতৃপ্ত প্রেম বিরহী-আত্মা আজো অভিযোগ হানে

(বুঝি) সেই লাজে বালুকায় মুখ লুকাইতে চায়

শীর্ণা যমুনা জল।।