যাও যাও তুমি ফিরে, এই মুছিনু আঁখি

কে বাঁধিবে তোমারে, হায় বনের পাখি।

মোর এত প্রেম আশা, মোর এত ভালোবাসা

আজ সকলি দুরাশা, আর কি দিয়ে রাখি।

এই অভিমান জ্বালা, মোর একেলারি কালা

ßান মিলনেরি মালা, দাও ধুলাতে ঢাকি।

তোমার বেঁধেছিল নয়ন শুধু এ রূপের জালে

তাই দু দিন কাঁদিয়া হায় সে বাঁধন ছাড়ালে।

মোর বাঁধিয়াছে হিয়া, তায় ছাড়াব কি দিয়া

সখা হিয়া ত নয়ন নহে

সে ছাড়ে না কাঁদিয়া, দু দিন কাঁদিয়া।

আজ যে ফুল প্রভাতে হায় ফুটিল শাখাতে

তায় দেখিল না রাতে, সে ঝরিল নাকি।

হায় রে কবি প্রবাসী, নাই হেথা সুখ হাসি

ফুল ঝরে হলে বাসি, রয় কাঁটার ফাঁকি।।