আধো আধো বোল্‌ লাজে-বাধো-বাধো বোল

ব’লো কানে কানে।

যে কথাটি আধো রাতে মনে লাগায় দোল

ব’লো কানে কানে।।

যে কথার কলি সখি আজও ফুটিল না, হায়

শরমে মরম-পাতে দোলে আন্‌মনা, হায়

যে কথাটি ঢেকে রাখে বুকের আঁচল

ব’লো কানে কানে।।

যে কথা লুকায়ে থাকে লাজ-নত চোখে

না বলিতে যে কথাটি জানাজানি লোকে

যে কথাটি ধ’রে রাখে অধরের কোল

লুকিয়ে ব’লো নিরালায় থামিলে কলরোল।

যে কথাটি বলিতে চাও বেশভূষার ছলে

যে কথা দেয় ব’লে তব তনু পলে পলে

যে কথাটি বলিতে সই গালে পড়ে টোল্‌ –

ব’লো কানে কানে।।