দোলনচাঁপা বনে দোলে দোলপূর্ণিমা রাতে চাঁদের সাথে,

শ্যামপল্লব কোলে, যেন দোলে রাঁধার লতার দোলনাতে।।

যেন দেবকুমারীর শুভ্র হাসি, ফুল হয়ে দোলে ধরায় আসি

আরতির মৃদুজ্যোতি প্রদীপ কলি দোলে, যেন দেউল আঙিনাতে।।

বুনোদেবীর ওকি রুপালি ঝুমকা চৈতি সমীরণে দোলে

রাতের সলাজ আঁখিতারা যেন তিমির আঁচলে দোলে, দোলে।

ও যেন মুঠিভরা চন্দন গন্ধ, দোলেরে গোপিনীর গোপন আনন্দ

ও কি রে চুরি করা শ্যামের নুপুর,

তন্দ্রা যামিনীর মোহন হাতে।।