চম্‌কে চম্‌কে ধীর ভীরু পায়

পল্লী-বালিকা বন-পথে যায়

একেলা বন-পথে যায়।

সাড়ি তার কাঁটা-লতায়

জড়িয়ে জড়িয়ে যায়

পাগল হাওয়াতে অঞ্চল লয়ে মাতে

যেন তার তনুর পরশ চায়।

একেলা বনপথে যায়।

শিরীষের পাতায় নূপুর

বাজে তার ঝুমুর ঝুমুর

কুসুম ঝরিয়া মরিতে

চাহে তার কবরীতে,

পাখী গায় পাতার ঝরোকায়।

একেলা বনপথে যায়।

চাহি তার নীল নয়নে

হরিণী লুকায় বনে,

হাতে তার কাঁকন হতে

মাধবী লতা কাঁদে

ভ্রমরা কুন্তলে লুকায়।

একেলা বনপথে যায়।।