মেঘলা নিশি ভোরে মন যে কেমন করে

তারি তরে গো মেঘ-বরণ যার কেশ।

বুঝি তাহারি লাগি’ হয়েছে বৈরাগী

গেরুয়া রাঙা গিরিমাটির দেশ।।

মৌরি ফুলের ক্ষেতে, মৌমাছি ওঠে মেতে

এলিয়েছিল কেশ কি গো তার এই পথে সে যেতে।

তার ডাগর চোখের ঝিলিক লেগে রাত হয়েছে শেষ (গো)।।

শিরিষ পাতায় ঝিরিঝিরি, বাজে নূপুর তারি

সোনাল ডালে দোলে তাহার কামরাঙা রঙ শাড়ি।

হয়েছি মন-ভিখারি কোন্‌ শিকারি আমি

উঠি পাহাড় চূড়ায়, ঝর্না জলে নামি

কালো পাথর দেখে জাগে কার চোখের আবেশ গো।।