চাঁদের কন্যা চাঁদ সুলতানা, চাঁদের চেয়েও জ্যোতি |

তুমি দেখাইলে মহিমান্বিতা নারী কি শক্তিমতী ||

শিখালে কাঁকন চুড়ি পরিয়াও নারী,

ধরিতে পারে যে উদ্ধত তরবারি,

না রহিত অবরোধের দুর্গ, হতো না এ দুর্গতি ||

তুমি দেখালে নারীর শক্তি স্বরূপ — চিন্ময়ী কল্যাণী,

ভারত জয়ীর দর্প নাশিয়া মুছালে নারীর গ্লানি |

তুমি গোলকুন্ডার কোহিনূর হীরা সম,

আজো ইতিহাসে জ্বলিতেছ নিরুপম ;

রণরঙ্গিণী ফিরে এস,

তুমি ফিরিয়া আসিলে ফিরিয়া আসিবে লক্ষ্ণী ও সরস্বতী ||