রুম ঝুম ঝুম ঝুম রুম ঝুম ঝুম

খেজুর পাতার নুপুর বাজায়ে কে যায় ।

ওড়না তাহার ঘূর্ণী হাওয়ায় দোলে

কুসুম ছড়ায় পথের বালুকায় ।।

তার ভুরুর ধনুক বেঁকে ওঠে তনুর তলোয়ার

সে যেতে যেতে ছড়ায় পথে পাথর কুচির হার ।

তার ডালিম ফুলের ডালি

গোলাপ গালের লালি

ঈদের চাঁদ – ও চায় ।।

আরবী ঘোড়ার সওয়ার বাদশাজাদা বুঝি

সাহারাতে ফেরে কোন মরীচিকায় খুঁজি ।

কত তরুণ মুছাফির পথ হারালো হায় !

কত বনের হরিণ মোরে তারি রূপ তৃষায় ।