হেরা হতে হেলে দুলে

নুরানী তনু ও কে আসে হায়

সারা দুনিয়ার হেরেমের পর্দা

খুলে খুলে যায়

সে যে আমার কামলিওয়ালা, কামলিওয়ালা।।

তার ভাবে বিভোল রাঙ্গা পায়ের তলে

পর্বত জঙ্গল টলমল টলে।

খোরমা খেজুর বাদাম জাফরানী ফুল।

ঝরে ঝরে যায়।।

সে যে আমার কামলিওয়ালা, কামলিওয়ালা।

আসমানে মেঘ জ্বলে ছায়া দিতে

পাহাড়ের আসু গলে ঝর্ণার পানিতে।

বিজলী চায় মালা হতে

পূর্ণিমা চাঁদ তাঁর মুকুট হতে চায়।

সে যে আমার কামলিওয়ালা, কামলিওয়ালা।।