রুম্ ঝুম্ ঝুম্ ঝুম্ রুম্ ঝুম্ ঝুম্

খেজুর পাতার নূপুর বাজায়ে কে যায়।

ওড়না তাহার ঘূর্ণি হাওয়ায় দোলে

কুসুম ছড়ায় পথের বালুকায়।।

তার ভুরুর ধনুক বেঁকে ওঠে তনুর তলোয়ার,

সে যেতে যেতে ছড়ায় পথে পাথর-কুচির হার।

তার ডালিম ফুলের ডালি গোলাপ-গালের লালি

ঈদের-চাঁদ ও চায়।।

আরবি ঘোড়ায় সওয়ার হয়ে, বাদ্‌শাজাদা বুঝি

সাহারাতে ফেরে সেই মরীচিকা খুঁজি

কত তরুণ মুসাফির পথ হারালো, হায়!

কত বনের হরিণ মরে তারি-রূপ তৃষায়।।