জানি জানি প্রিয়

এ জীবনে মিটিবে না সাধ

সা–ধ এ জীবনে মিটিবে না সাধ ।।

আমি জলের কুমুদিনী ঝরিব জলে

তুমি দূর গগনে থাকি কাঁদিবে চাঁদ

এ জীবনে মিটিবে না সাধ

সা–ধ এ জীবনে মিটিবে না সাধ ।।

আমাদের মাঝে বধু বিরহ বাতাস

চিরদিন খেলে যাবে নীরব শ্বাস ।।

পাইনা বুকে মোরা পাইনা বুকে

তবু মুখে মুখে চাঁদ কুমুদীর নামে রটে অপবাদ

এ জীবনে মিটিবে না সাধ

সা–ধ এ জীবনে মিটিবে না সাধ ।।

তুমি কতদূরে বধু

তবু বুকে এত মধু কেন উতলায় ।।

হাতের কাছে রহ প্রাতের চাঁদ

ধরা নাহি যায়

তবু ছোয়া নাহি যায়

মরু তৃষা লয়ে কাঁদে শূন্য হিয়া

তবু সকলে বলে আমি তোমারই প্রিয়া

বলে তোমারই প্রিয়া ।।

সেই কলংক গৌরব সৌরভ দিল গো ।।

মধুর হলো তাই বিরহ বিষাদ

এ জীবনে মিটিবে না সাধ ।।

সা–ধ এ জীবনে মিটিবে না সাধ

জানি জানি প্রিয়

এ জীবনে মিটিবে না সাধ ।।

সা–ধ এ জীবনে মিটিবে না সাধ