যারে হাত দিয়ে মালা দিতে পারো নাই

কেন মনে রাখো তারে

ভুলে যাও মোরে ভুলে যাও একেবারে।।

আমি গান গাহি আপনার সুখে

তুমি কেন এসে দাঁড়াও সম্মুখে

আলেয়ার মতো ডাকিও না আর

নিশীথ অন্ধকারে।।

দয়া করো

দয়া করো আর আমারে লইয়া

খেলো না নিঠুর খেলা

শত কাঁদিলেও ফিরিবে না সেই

শুভ লগনের বেলা

প্রিয় শুভ লগনের বেলা

আমি ফিরি পথে তাহে কার ক্ষতি

তব চোখে কেন সজল মিনতী

আমি কি ভুলেও কোন দিনও

এসে দাঁড়ায়েছি তব দ্বারে।।